
I. bENDROSIOS NUOSTATOS

            1. Pasirengimo gripo pandemijai Anykščių rajone planas (toliau – Planas) nustato būtinus veiksmus ir priemones, kurias privaloma taikyti gripo pandemijos pavojaus ir gripo pandemijos periodais  Anykščių rajono savivaldybėje.

2. Pasirengimo gripo pandemijai principai sekantys:

2.1. imtis prevencijos priemonių – kuo labiau sumažinti gripo viruso virtimo pandeminiu  tikimybę, o jeigu tai atsitiktų, mažinti žalą visuomenės sveikatai, taip pat sunkių susirgimų ir mirčių, socialinius ir ekonominius nuostolius;

2.2. taikyti kovos su gripo pandemija priemones pirmiausiai toms visuomenės grupėms, kuriose galima tikėtis didžiausio efektyvumo ir naudos;

2.3. numatyti pasirengimo gripo pandemijai Planuose neatidėliotinas ir perspektyvines priemones;

2.4. užtikrinti tarnybų, būtinų viešajam saugumui palaikyti ir būtiniesiems visuomenės poreikiams tenkinti, funkcionavimą;

2.5. plėtoti tarpžinybinį bendradarbiavimą ir koordinavimą.

3. Pagrindinės gripo pandemijos poveikio kryptys:

3.1. sveikatos sektoriui – padaugėjus sergančiųjų, didėja sveikatos priežiūros įstaigų darbo krūvis, reikia vis daugiau vaistinių preparatų ir medicinos pagalbos priemonių, dėl sergančiųjų gripu sutrinka planinės sveikatos priežiūros pagalbos teikimas;

3.2. paslaugų sektoriui – dėl sergančių darbuotojų sutrinka paslaugų sektoriaus veikla, neužtikrinamas gyvybiškai svarbių paslaugų teikimas gyventojams;

3.3. darbo rinkai ir ekonomikai – daugėjant sergančiųjų, sutrinka daugelio pramonės šakų veikla;

3.4. švietimo ir kultūros sektoriui – susirgus mokytojams ir mokiniams, nutrūksta arba kurį laiką sutrinka mokymo procesas, ribojami masiniai renginiai, tai veikia kultūros sektoriaus veiklą;

3.5. socialiniam sektoriui – reikia vis daugiau socialinių paslaugų (pagyvenusių, neįgalių asmenų slauga, vaikų priežiūra, padidėjęs socialinės ir finansinės paramos poreikis).

4. Šis planas parengtas atsižvelgiant į Europos Komisijos komunikatą Tarybai, Europos Parlamentui, Europos ekonomikos ir socialinių reikalų komitetui ir regionų komitetui (KOM (2005) 607 galutinis dėl pasirengimo gripo pandemijai ir atsako planavimo Europos Bendrijoje), Lietuvos Respublikos sveikatos apsaugos ministro 2005 m. rugsėjo 7 d. įsakymu Nr. V-686 (Žin., 2005, Nr. 111-4056) patvirtinto Pasirengimo gripo pandemijai plano nuostatomis, pagrįstas turimais duomenimis apie ankstesnes pandemijas ir teoriniu modeliavimu, paremtas tam tikromis planavimo prielaidomis, Lietuvos Respublikos Vyriausybės 2008 m. sausio 23 d. nutarimu Nr. 67 „Dėl valstybinės pasirengimo  gripo pandemijai programos patvirtinimo” ( Žin., 2008, Nr. 16-554), Lietuvos Respublikos sveikatos apsaugos ministro 2009 m. vasario 26 d. Nr. V-141 „Dėl valstybės valdymo institucijų, įstaigų, apskričių administracijų, savivaldybių ir kitų asmenų pasirengimo gripo pandemijai planų (priemonių plano) rengimo rekomendacijų patvirtinimo (Žin. 2009,Nr. 27-1079).
5. Plano priemonės, numatytos vykdyti tarppandeminiu laikotarpiu, pradedamos nedelsiant vykdyti Anykščių rajono savivaldybės administracijos direktoriui patvirtinus Planą, o priemonės, numatytos vykdyti pandemijos laikotarpiu - Lietuvoje oficialiai paskelbus gripo pandemijos pradžią. Plano vykdymas yra neterminuotas. 

II. SITUACIJOS ANALIZĖ

6. Anykščių rajono savivaldybėje gyvena 31 595 gyventojai.  Rajono gyventojų amžiaus struktūroje 65 metų ir vyresnių žmonių dalis sudaro 27,2 proc. 

7. Lietuvoje kasmet registruojama 40-190 tūkst. susirgimų gripu. Kiekvieną sezoną Lietuvoje registruojami 1–4 mirčių nuo gripo atvejai. Gripo epidemija Lietuvoje dažniausiai registruojama gruodžio – kovo mėnesiais ir trunka 2 – 5 savaites. 

8. Anykščių rajone mažiausias susirgusių gripu skaičius buvo užregistruotas 2005 m. – 67 atvėjai, o didžiausias 2006 m. – 985 atvėjai. 2008 metais  gripo užregistruota 160 atvėjų.

9. Dažniausiai pandeminis gripo virusas atsiranda staiga, sergamumas per 2 – 3 savaites pasiekia aukščiausią lygį, suserga iki 50 proc. populiacijos (pagyvenusių ir kitų rizikos grupių asmenų – net 80 proc.). Dėl glaudžių tarptautinių ryšių ir išplėtoto transporto priemonių tinklo pandeminis gripo virusas greitai išplinta visame pasaulyje.

 Dauguma nacionalinių pasirengimo planų, pagrįstų ankstesnėmis pandemijomis, ekspertų pastabomis ir teoriniu modeliavimu, paremti planavimo prielaidomis, apimančiomis:

9.1. Užsikrėtimo laipsnį: tai gyventojų, kurie pandemijos metu suserga klinikiniu gripu, dalis. Planuotojai mano, kad neatliekant jokios intervencijos per 9−15 savaičių susirgs apytikriai 30 proc. gyventojų. Užsikrėtimo laipsniai ir ligos sunkumas greičiausiai bus skirtingi amžiaus grupėse, tačiau kadangi nei vaikai, nei suaugusieji greičiausiai neturės imuniteto naujajam virusui, planavimo tikslais visose amžiaus grupėse turi būti numatomas vienodas užsikrėtimo laipsnis, rimtesnė liga ir didesni mirtingumo koeficientai nei įprasto „sezoninio“ gripo atveju. Pagal paskaičiavimus Anykščių rajone susirgtų  apie 9,5 tūkstančiai gyventojų.

9.2. Mirštamumo laipsnį: tų sergančių žmonių, kurie mirtų dėl gripo, dalis. Daugumoje nacionalinių planų spėjama, kad visas mirštamumo laipsnis pandemijos metu būtų 0,37 proc. Pagal paskaičiavimus Anykščių rajone  mirštamumo rodiklis  35 atvejai.

9.3. Klinikines konsultacijas: numatoma, kad 50 proc. sergančių žmonių kreipsis į bendrosios praktikos gydytoją arba sieks ambulatorinės medicininės priežiūros. Klinikinių konsultacijų Anykščių rajone pandemijos metu kreiptųsi  apie 4,7  tūkst. gyventojų.

9.4. Hospitalizavimą: dėl ūmių kvėpavimo takų ir į gripą panašūs atvejai gali sudaryti 1 proc. klinikinių atvejų. Anykščių rajone stacionarinėse asmens sveikatos priežiūros įstaigose   pandemijos metu  reikėtų hospitalizuoti 95 gyventojus.

9.5. Intensyvios priežiūros laipsnį: numatoma, kad 15 proc. pacientų, paguldytų į ligoninę dėl į gripą panašios ligos, 14 ligonių reikės intensyvios priežiūros .

9.6. Neatvykimą į darbą: planavimo tikslais reikėtų manyti, kad iš viso 30 proc. darbo jėgos pasiims nuo penkių iki aštuonių laisvų darbo dienų per tris mėnesius. Mokyklose ir kitose uždarose bendruomenėse gripas plis greičiau; tai gali sąlygoti poreikį uždaryti mokyklas. Tai, kartu su  darbuotojų poreikiu pasirūpinti šeimos nariais ir kitais, padidins neatvykimo į darbą atvejų skaičių. 

Visuomenės sveikatai poveikio  Anykščių rajone teoriniai  paskaičiavimai pateikti 2 priede.

III. TIKSLAS IR UŽDAVINIAI
10. Šio Plano tikslas – mažinti gripo pandemijos sukeliamą žalą visuomenės sveikatai, socialinius ir ekonominius nuostolius Anykščių rajone. 

11. Šio Plano uždaviniai:
11.1. pasirengti galimai gripo pandemijai Anykščių rajone;
11.2. stiprinti gripo epidemiologinę priežiūrą Anykščių rajone;
11.3. toliau stiprinti tarpinstitucinį bendradarbiavimą pandeminio gripo prevencijos klausimais; 
11.4. užtikrinti aprūpinimą medicininėmis ir nemedicininėmis priemonėmis, tinkamą jų ir bendrųjų prevencijos priemonių naudojimą;
11.5. užtikrinti tarnybų, būtinų viešajam saugumui palaikyti ir būtiniesiems visuomenės poreikiams tenkinti, funkcionavimą per gripo pandemiją Anykščių rajone.
IV. SIEKIAMI REZULTATAI
12. Įgyvendinus šią Planą, bus pasiekti šie rezultatai:

12.1. užtikrintas tarpžinybinis koordinuotas pasirengimas gripo pandemijai, valstybės valdymo institucijų, įstaigų ir įmonių veiklos tęstinumas ir funkcijų atlikimas, viešasis saugumas ir būtinųjų visuomenės poreikių tenkinimas per gripo pandemiją Anykščių rajone;

12.2. sustiprinta gripo epidemiologinė priežiūra Anykščių rajone;
12.3. sumažintas gripo pandemijos neigiamas poveikis visuomenės sveikatai (kilus pirmajai gripo pandemijos bangai, bus naudojamas antivirusinių vaistų rezervas, o per antrąją pandemijos bangą – vakcina nuo pandeminio gripo); 
12.4. sumažinti gripo pandemijos sukelti socialiniai ir ekonominiai nuostoliai Anykščių rajone;
12.5. užtikrintas bendradarbiavimas užkrečiamųjų ligų epidemiologinės priežiūros ir kontrolės tinklo veikloje, efektyvus išankstinio įspėjimo ir reagavimo sistemos funkcionavimas Anykščių rajone. 
V. GRIPO PANDEMIJOS ETAPAI IR LYGIAI

13. Pasirinkti gripo pandemijos etapai ir lygiai atitinka Pasaulio sveikatos organizacijos rekomendacijas ir jos gripo pandemijos etapų apibrėžimus. 6-asis etapas skirstomas į 4 lygius, atsižvelgiant į ypatingas aplinkybes ES – vidaus sienų nebuvimą ir laisvą asmenų ir prekių judėjimą. Planavimas ir koordinavimas, situacijos stebėjimas ir vertinimas, prevencija ir lokalizavimas, sveikatos sistemos atsakas, visuomenės informavimas ir keitimasis informacija tarp institucijų būtini per visus gripo pandemijos etapus. Jie turi būti svarstomi kiekvieną kartą, kai pereinama į kitą etapą.

14. Pasirengimo gripo pandemijai etapai ir lygiai:
14.1. Tarppandeminis periodas, 1-asis etapas. Naujas gripo viruso potipis žmonėms nenustatytas. Gripo viruso potipis, sukeliantis sezoninį gripą, plinta tarp žmonių, gali būti nustatomas ir gyvūnams.
14.2. Tarppandeminis periodas, 2-asis etapas. Naujo potipio gripo virusas žmonėms nenustatytas, tačiau plintantis gyvūnų gripo viruso potipis kelia žmonėms grėsmę.
14.3. Gripo pandemijos pavojaus periodas, 3-iasis etapas. Žmonėms nustatytas naujo potipio viruso sukeltas gripas, tačiau neįrodyta, kad šiuo virusu žmogus gali užsikrėsti nuo žmogaus.

14.4. Gripo pandemijos pavojaus periodas, 4-asis etapas. Nustatomi nedideli grupiniai susirgimai, sukelti naujo gripo viruso potipio, tačiau infekcijos plitimas labai ribotas ir tai rodo, kad virusas nėra gerai prisitaikęs žmonių populiacijoje. ES žmonės neužsikrėtę, bet didėja infekcijos įvežimo arba pasireiškimo ES valstybėse pavojus.

14.5. Gripo pandemijos pavojaus periodas, 5-asis etapas. Užkratas plinta didesnėse žmonių grupėse, jo paplitimas lokalus, gripo virusas geriau prisitaikęs žmonių populiacijoje. Didelė gripo pandemijos rizika. Lokalizuoti protrūkiai ne Europos valstybėse, bet nepatvirtinta, kad infekcija plinta tarptautiniu mastu. Didėja infekcijos įvežimo arba pasireiškimo ES rizika.

14.6. Gripo pandemija, 6-asis etapas: stiprėja ir nuolat plinta gripo viruso naujas potipis bendroje populiacijoje. Šis etapas EK papildomai skirstomas į 4 lygius:

14.6.1. 1-asis lygis, kai nė vienoje ES valstybėje narėje nėra patvirtintų žmogaus užsikrėtimo pandeminio gripo virusu atvejų;

14.6.2. 2-asis lygis, kai bent vienoje ES valstybėje narėje yra vienas arba daugiau patvirtintų žmogaus užsikrėtimo pandeminio gripo virusu atvejų;

14.6.3. 3-iasis lygis, kai bent vienoje ES valstybėje narėje patvirtintas pandeminio gripo viruso protrūkis (perdavimas); 
14.6.4. 4-asis lygis, kai ES valstybėse narėse dideliu mastu išplinta pandeminis gripas.

VI. PASIRENGIMO GRIPO PANDEMIJAI PLANAVIMAS IR KOORDINAVIMAS

15. Anykščių savivaldybė, įstaigos ir kiti asmenys pagal Lietuvos Respublikos sveikatos apsaugos ministro 2009 m. vasario 26 d. Nr. V-141 „Dėl valstybės valdymo institucijų, įstaigų, apskričių administracijų, savivaldybių ir kitų asmenų pasirengimo gripo pandemijai planų (priemonių plano) rengimo rekomendacijų patvirtinimo“ (Žin. 2009,Nr. 27-1079),  patvirtintas rekomendacijas parengia pasirengimo gripo pandemijai planus (priemonių planus) – civilinės saugos parengties ekstremalioms situacijoms planų sudedamąsias dalis arba priedus – ir pagal kompetenciją imasi reikiamų priemonių šiems Planams vykdyti. Pasirengimo gripo pandemijai planų tikslas – numatyti priemones, kuriomis siekiama apsaugoti institucijos arba įstaigos darbuotojus nuo pandeminio gripo ir kurių reikia institucijos arba įstaigos veiklos tęstinumui ir funkcijų atlikimui užtikrinti per gripo pandemiją.

16. Paskelbus Lietuvoje gripo pandemiją, jos valdymo priemones organizuoja ir koordinuoja Lietuvos Respublikos Vyriausybės ekstremalių situacijų komisija, Anykščių rajone - Anykščių rajono Ekstremalių situacijų valdymo centras.
17. Siekiant, kad naujos gripo pandemijos metu galimi žmonių sveikatos nuostoliai Anykščių rajone būtų kuo mažesni, šiame Plane numatomi skubūs ir būtini veiksmai bei priemonės, kurios bus taikomos atsižvelgiant į pandeminio proceso lygius. Siekiant sustiprinti pasirengimą gripo pandemijai  Anykščių rajone, būtina:

17.1. Utenos visuomenės sveikatos centro Anykščių skyriui, Anykščių rajono savivaldybės administracijai, vadovaujantis teisės aktais bei Valstybinės sveikatos priežiūros tarnybos prie Sveikatos apsaugos ministerijos, Ekstremalių sveikatai situacijų centro, Užkrečiamųjų ligų profilaktikos ir kontrolės centro rekomendacijomis bei gripo epidemiologine situacija pasaulyje, suplanuoti veiksmus sveikatos sektoriui Anykščių rajone, pagal esamą gripo pandemijos etapą ir lygį. Nuolat peržiūrėti ir koreguoti Plane numatytas priemones;

Pasirengimo gripo pandemijai priemonių planas 1 priede.

17.2. Anykščių rajono  Ekstremalių situacijų valdymo centrui su planu supažindinti visas įjungiamas institucijas (asmens sveikatos priežiūros įstaigas, socialinės globos ir rūpybos įstaigas, kitas būtinuosius visuomenės poreikius užtikrinančias tarnybas: priešgaisrinę tarnybą, viešosios policijos tarnybą, kultūros, meno, švietimo, sporto organizatorius, prekybininkus ir kt.);

17.3. Anykščių rajono  savivaldybės administracijai užtikrinti Plano vykdymą ir pasirengimo veiksmų įdiegimą Anykščių rajone, supažindinti su Planu visus asmens bei visuomenės sveikatos priežiūros įstaigų vadovus, mokyti veikti į planą įjungiamas institucijas. 

17.4. Utenos visuomenės sveikatos centro Anykščių skyriui ir Anykščių rajono asmens sveikatos priežiūros įstaigų vadovams organizuoti mokymus personalui, kuris organizuos ir vykdys reikiamas priemones, prasidėjus gripo pandemijai;

17.5. Anykščių rajono  atsakingoms žinyboms ir institucijoms, atsižvelgiant į gripo pandemijos situaciją, parengti ir reguliariai atnaujinti pasirengimo gripo pandemijai planus (priemonių planus), kurie yra civilinės saugos parengties ekstremalioms situacijoms planų sudedamosios dalys arba priedai, ir užtikrinti atitinkamų valdymo sričių pasirengimą gripo pandemijai. Papildant reagavimo į ekstremalias sveikatai situacijas planus vadovautis šio Plano nuostatomis;

17.6. Anykščių rajono  valstybinei maisto ir veterinarijos tarnybai vykdyti nacionalinių teisės aktų, reglamentuojančių maisto saugą ir kitus visuomenės sveikatos veiksnius, susijusius su galimai infekuotais gyvūnais, nuostatas.

18. Planas derinamas ir tvirtinamas Anykščių rajono savivaldybės administracijos direktoriaus įsakymu. 

19. Anykščių rajono  savivaldybės administracijai pavaldžių asmens sveikatos priežiūros  administracijų paruošti Planai   tvirtinami šių institucijų vadovų įsakymais. 

VII. Situacijos stebėjimas ir vertinimas, 

epidemiologinė priežiūra

20. Svarbiausias gripo epidemiologinės priežiūros Lietuvoje uždavinys – anksti nustatyti ir apibūdinti pandemijos gripo viruso potipius, remiantis klinikiniais ir kitais tyrimais, taip pat patikimai ištirti, ar nauji gripo viruso potipiai gali sukelti žmonėms plataus masto gripo protrūkius. Veiksminga epidemiologinė priežiūra suteikia galimybę apie artėjančią gripo pandemiją laiku įspėti institucijas, valdančias gripo pandemiją, ir visuomenę. Taigi apie epidemiologinę situaciją turi būti pranešama greitai, tiksliai ir visiškai skaidriai.

21. Asmens sveikatos priežiūros  įstaigų vadovai ir Utenos visuomenės sveikatos centro Anykščių skyriaus vedėjas  privalo paskirti atsakingus asmenis susirgimo atvejų registravimui, apskaitai ir informacijos  perdavimui.

22. Utenos visuomenės sveikatos centro  Anykščių skyrius ir Anykščių rajono asmens sveikatos priežiūros įstaigos privalo vykdyti gripo epidemiologinę priežiūrą (gripo ir ūmių virusinių kvėpavimo takų infekcijų atvejų registravimą ir informacijos teikimą, gripo epidemiologinę priežiūrą, paremtą pasirinktine klinikine-virusologine diagnostika, gripo kontrolės ir profilaktikos priemones) pagal gripo ir ūminių viršutinių kvėpavimo takų infekcijų epidemiologinės priežiūros taisykles, patvirtintas Lietuvos Respublikos sveikatos apsaugos ministro 2007 m. balandžio 20 d. įsakymu Nr. V-282 (Žin., 2007, Nr. 48- 1864). 
23. Anykščių rajono  asmens sveikatos priežiūros įstaigoms privalo teikti  informaciją Utenos visuomenės sveikatos centro Anykščių skyriui teisės aktų nustatyta tvarka:

23.1. gripo sezono metu apie gripą (J10-11) ir ŪVKTI (J00-06) pagal Tarptautinę ligų klasifikaciją (TLK-10) teisės aktų nustatyta tvarka;

23.2. apie kiekvieną nustatytą ar įtariamą mirties nuo gripo ar ūminių viršutinių kvėpavimo takų infekcijų atvejį.

24. Utenos visuomenės sveikatos centro Anykščių skyrius privalo registruoti ir analizuoti duomenis apie susirgimus gripu ir ŪVKTI, kuriuos pateikia asmens sveikatos priežiūros įstaigos ir teikti informaciją Užkrečiamųjų ligų profilaktikos ir kontrolės centrui teisės aktų nustatyta tvarka. Įvertinti sezoninio gripo reikšmę, siekiant numatyti papildomų priemonių poreikį gripo pandemijos metu.
25. Utenos visuomenės sveikatos centro Anykščių skyrius privalo teikti informaciją Anykščių rajono  savivaldybės administracijai sergamumo gripu ir ŪVKTI rodikliams pasiekus epideminį lygį arba grįžus į įprastinį sergamumo lygį.

26. Utenos visuomenės sveikatos centro Anykščių skyrius, pasitelkiant vietinę žiniasklaidą, kitas viešojo informavimo priemones, privalo teikti informaciją bendruomenei apie sergamumą gripu ir taikytinų prevencinių priemonių  būtinumą.

27.Utenos visuomenės sveikatos centro Anykščių skyrius privalo atlikti gripo epidemiologinės priežiūros duomenų analizę, įvertinti sergamumo intensyvumą: apskaičiuoti sergamumo gripu ir ūvkti rodiklius (atvejais 100-ui tūkst. gyventojų per savaitę), lyginti su ankstesnių metų atitinkamais rodikliais. Taip pat apskaičiuoti sergamumo rodiklius kiekvienoje amžiaus grupėje (0–6 m., 7–17 m., 18–64 m., 65 m. ir vyresnių).
28. Anykščių rajono   Valstybinė maisto ir veterinarijos tarnyba, vykdydama gripo  infekcijos epidemiologinę ir epizootologinę priežiūrą, bendradarbiauja su Utenos visuomenės sveikatos centro Anykščių skyriumi, Anykščių rajono savivaldybės administracija. Teikiant informaciją apie paukščių ir gripo A(H1N1) epizootinę situaciją, pasirengimą galimam gripo protrūkiui, informuoja visuomenę per visuomenės informavimo priemones Anykščių rajone. 
VIII. PREVENCIJA IR LOKALIZAVIMAS

8.1. Skiepijimas nuo gripo

            29. Skiepijimas – efektyviausia profilaktikos priemonė, galinti apsaugoti nuo gripo ir jo komplikacijų. Įvairiose Europos valstybėse kasmet nuo gripo pasiskiepija daugiau kaip 20 proc. gyventojų. Lietuvoje nuo gripo pasiskiepija tik 4–6 proc. gyventojų, taigi būtina paskiepyti jų kuo daugiau. Skiepijimas nuo gripo mažina tiesiogines sveikatos priežiūros išlaidas ir netiesiogines išlaidas, patiriamas dėl nedarbingumo. Kitose valstybėse atliktų tyrimų išvada viena – skiepijimas nuo gripo – ekonomiškai efektyvus. Tyrimų nustatyta, kad sumažėja vizitų pas gydytojus, prarastų darbingų darbo dienų ir antibiotikų, skirtų gydyti bakterines gripo komplikacijas, vartojimas. Europos ligų prevencijos ir kontrolės centro ekspertai, 2006 metais vertinę Lietuvos pasirengimą gripo pandemijai, nurodė, kad pasirengimas gripo pandemijai apima tik sveikatos apsaugos sistemą ir labai mažas skiepijimo nuo gripo mastas. 

30. Anykščių rajone 2006 m. nuo sezoninio gripo paskiepyta 341 asmuo (1 proc. gyventojų), 2007 m. – 1007 asmenys (3 proc. gyventojų), 2008 m. – 634 (2 proc. gyventojų).

31. Anykščių rajono savivaldybės asmens sveikatos priežiūros įstaigos  vykdo sezoninę vakcinaciją nuo gripo šioms gyventojų rizikos grupėms:

31.1. slaugos ir palaikomojo gydymo ligoninių arba skyrių, globos institucijų pacientams;

31.2. suaugusiesiems ir vaikams, vyresniems kaip 6 mėn., sergantiems lėtinėmis širdies kraujagyslių, plaučių ligomis, metabolinėmis arba (ir) inkstų ligomis arba (ir) kuriems yra imunodeficitinė būklė;

31.3. vyresniems nei 6 mėn. kūdikiams, vaikams ir paaugliams, nuolat vartojantiems aspiriną,

31.4. 65 m. ir vyresniems asmenims,

31.5. asmens sveikatos priežiūros įstaigų ir globos namų darbuotojams,

31.6. rizikos grupių asmenų šeimų nariams,

31.7. asmenims, nuolat gyvenantiems uždaruose kolektyvuose.

32. Anykščių rajono asmens sveikatos priežiūros įstaigos privalo skiepyti 31 punkte nurodytų rizikos grupių asmenis.
8.2. Nemokamai pandemine gripo vakcina skiepijamų gyventojų grupės

            33. Valstybės biudžeto lėšomis įsigyta pandeminė gripo vakcina vadovaujantis Lietuvos Respublikos sveikatos apsaugos ministro 2006 m. rugpjūčio 8 d. įsakymu Nr. V-680 ,,Dėl gyventojų grupių, kurios prioriteto tvarka bus skiepijamos valstybės biudžeto lėšomis įsigyta pandeminio gripo vakcina, nustatymo“ (Žin., 2006, Nr. 88-3484), prioriteto tvarka bus skiepijami:
            33.1. medicinos pagalbą teikiantys darbuotojai, kurie dėl darbo pobūdžio kyla ypatinga didelė rizika užsikrėsti pandeminiu gripu;
            33.2. įstaigų darbuotojai, kurie užtikrina būtinuosius poreikius (elektros, šilumos, dujų, vandens tiekimo, visuomeninio transporto, prekybos ir maisto gamybos įmonių, teisėsaugos struktūrų ir specialiųjų tarnybų darbuotojai, socialiniai darbuotojai);

             33.3. asmenys, priimantys sprendimus dėl gripo pandemijos poveikio mažinimo

 priemonių ir tų sprendimų vykdymo organizatoriai;

             33.4. slaugos ir palaikomojo gydymo ligoninių arba skyrių pacientai, bei globos ir 

slaugos institucijose slaugomi asmenys;

             33.5. suaugusieji ir vaikai, vyresni nei 6 mėn., sergantys lėtinėmis širdies – kraujagyslių, plaučių ligomis, metabolinėmis ir inkstų ligomis ir kuriems yra imunodeficitinė būklė;

             33.6. vyresni nei 6 mėn. vaikai, nuolat vartojantys  aspiriną;

             33.7. kiti 65 metų ir vyresni asmenys.
8.3. Gripo vakcinų poreikis

             34. Bendras gripo vakcinų, reikalingų paskiepyti 33 punkte nurodytiems asmenims, poreikis   apie 11,2 tūkst. vakcinos vienetų. Anykščių rajono savivaldybės teritorijoje veikiančių įstaigų ir įmonių, kurių veiklos tęstinumas ir funkcijų vykdymas yra gyvybiškai svarbus siekiant užtikrinti viešąjį saugumą ir patenkinti būtinuosius visuomenės poreikius, sąrašas, duomenys apie gyventojų  rizikos grupes ,  ir paskaičiavimai dėl gripo vakcinų poreikio pateikti Plano 3, 4 ir 5 prieduose.
35. Anykščių rajono savivaldybės gydytojas kasmet nustato pandeminio gripo vakcinų poreikį kiekvienai 33 punkte išvardintai asmenų, gyvenančių savivaldybės teritorijoje, grupei ir privalo pateikti patikslintą informaciją Utenos  visuomenės sveikatos centro Anykščių skyriui. 

8.4. Skiepijimų pandemine gripo vakcina organizavimo tvarka

36. Už centralizuotai nupirktų vakcinų pristatymą iš Ekstremalių sveikatai situacijų centro į Utenos apskritį, jų saugojimą, išdavimą ir apskaitą atsako Utenos apskrities viršininko administracija. Už 33 punkte nurodytų pandeminio gripo vakcinų poreikio paskirstymą pagal asmens ir visuomenės sveikatos priežiūros įstaigas, veikiančias savivaldybės teritorijoje, ir šios informacijos perdavimą Utenos visuomenės sveikatos centro Anykščių skyriui atsakingas Anykščių rajono savivaldybės gydytojas. 

37. Už gripo vakcinų pristatymą  į Anykščių rajono savivaldybės asmens ir visuomenės sveikatos priežiūros įstaigas, jų saugojimą, gyventojų vakcinaciją, apskaitą ir informacijos perdavimą atsako šių įstaigų vadovai ir ARSA. Įstaigose turi būti nustatyta minėtų procedūrų tvarka.

38. Asmens sveikatos priežiūros įstaigų vadovai atsako už pasirengimą teikti papildomas būtinąsias vakcinavimo paslaugas. Privalo nustatyti šių procedūrų tvarką.

 Numatomi skiepijimo pandemine gripo vakcina vykdytojai pateikti Plano 6 priede. 

39. Anykščių rajono asmens ir visuomenės sveikatos priežiūros įstaigos privalo vykdyti gyventojų ir atskirų grupių asmenų vakcinaciją. Užtikrinti saugų ir tinkamą skiepijimą nuo gripo. Plano 33 punkte išvardintų gyventojų vakcinacija vykdoma vadovaujantis Imunoprofilaktikos atlikimo taisyklėmis, patvirtintomis Lietuvos Respublikos sveikatos apsaugos ministro 2002 m. rugsėjo 23 d. įsakymu Nr. 468 (Žin., 2002, Nr. 96-4229). 

40. Atsižvelgiant į tai, kad pasiskiepijus sezonine gripo vakcina sumažėja rizika susirgti gripu ar persirgti sunkiomis gripo formomis ir prarasti darbingumą, darbdaviams rekomenduojama užtikrinti darbuotojų paskiepijimą sezonine gripo vakcina, vadovaujantis Sveikatos apsaugos ministro 2004 m. spalio 14 d. įsakymu Nr. V-716 „Dėl Darbuotojų, kurie skiepijami darbdavio lėšomis, profesijų ir pareigybių sąrašo patvirtinimo“ (Žin., 2004, Nr. 155-5664).

41. Anykščių rajono asmens sveikatos priežiūros įstaigos privalo pasitvirtinti registracijos ir informacijos perdavimo tvarką apie galimas nepageidaujamas reakcijas į gripo vakcinas.

42. Utenos visuomenės sveikatos centro Anykščių skyrius privalo nuolat teikti rekomendacijas dėl vakcinacijos nuo gripo visuomenei, asmens sveikatos priežiūros įstaigoms.
43. Utenos visuomenės sveikatos centro Anykščių skyrius privalo  kontroliuoti Anykščių rajono asmens sveikatos priežiūros  įstaigų  apsirūpinimą vakcinomis. Aktyviai motyvuoti pasiskiepyti asmenis,  priklausančius  rizikos  grupėms.

8.5. Antivirusinių vaistų atsargos ir naudojimas
44. Kadangi antivirusiniai vaistai – svarbiausia gydymo ir apsaugos priemonė gripo pandemijos pradžioje, kol pagaminama pandeminė gripo vakcina, ir jų kiekis ribotas, nes nedaug gamintojų ir nedidelė gamybos apimtis, vadovaujantis Europos Komisijos ir Pasaulio sveikatos organizacijos rekomendacijomis, Lietuvoje kaupiamos antivirusinių vaistų atsargos, kad būtų galima jais aprūpinti iki 30 proc. gyventojų. 

Antivirusinių vaistų paskirstymas ir vartojimo stebėsena vykdoma vadovaujantis Lietuvos Respublikos sveikatos apsaugos ministro 2009 m. sausio 22 d. įsakymu Nr. V-31 „Dėl antivirusinių vaistų paskirstymo ir vartojimo stebėsenos aprašo patvirtinimo“.
45. Siekiant užtikrinti efektyvų antivirusinių vaistų naudojimą Anykščių rajono gyventojų tarpe, numatomos šios  prioritetines gyventojų grupes, kurioms pandemijos metu bus skiriama profilaktika antivirusiniais preparatais: 

45.1. asmens ir visuomenės sveikatos priežiūros specialistams; 

45.2. būtinuosius visuomenės poreikius užtikrinantiems įvairių tarnybų pareigūnams, kurie teiks pagalbą susirgusiesiems.

46. Bendras antivirusinių vaistų (gydymo kursais) poreikis Anykščių rajone 30-čiai proc. visos populiacijos siekia 10,5 tūkst. gydymo kursų. 

47. Anykščių rajono savivaldybės administracija kasmet nustato antivirusinių vaistų poreikį 45 punkte išvardintai asmenų, gyvenančių konkrečios savivaldybės teritorijoje, grupei ir pateikia šią   informaciją Utenos visuomenės sveikatos centro Anykščių skyriui ir Utenos apskrities viršininko administracijai.             

Duomenys apie Prevencinių priemonių poreikius Anykščių rajone gripo pandemijos metu pateikti lentelėse Plano 4 ir 5 prieduose.

48. Anykščių rajono asmens sveikatos priežiūros įstaigų vadovai atsako už antivirusinių vaistų tinkamą panaudojimą, saugojimą, apskaitą. 

IX. SVEIKATOS SISTEMOS ATSAKAS, SVEIKATOS PRIEŽIŪROS PASLAUGŲ UŽTIKRINIMAS

49. Sveikatos sistemos atsakas planuojamas atsižvelgiant į bendruosius Lietuvos nacionalinės sveikatos sistemos pasirengimo veiklai ir veiklos esant ekstremaliai situacijai principus, gripo pandemijos ypatumus ir poveikį sveikatos sektoriui. Gripo pandemijos metu visos asmens sveikatos priežiūros įstaigos privalo užtikrinti sveikatos priežiūros paslaugų teikimą įstaigos patalpose visą parą, organizuojant darbą pamainomis arba per sutartis su kitomis asmens sveikatos priežiūros įstaigomis, aukštosiomis mokyklomis, pasitelkiant studentus. 

50. Anykščių rajono asmens sveikatos priežiūros įstaigų vadovai civilinės saugos parengties ekstremalioms situacijoms planuose privalo numatyti  sveikatos priežiūros paslaugų teikimą, jeigu sergančiųjų labai daug, taip pat priemonės asmens sveikatos priežiūros įstaigų veiklos tęstinumui užtikrinti. Asmens sveikatos priežiūros įstaigos medicinos pagalbą gripo pandemijos metu organizuoja vadovaudamosi parengtais ir patvirtintais įstaigos veiklos ekstremaliomis situacijomis planais, juose numatant įstaigos veiklą gripo pandemijos metu.

51. Anykščių rajono asmens sveikatos priežiūros įstaigų (6 priedas), teikiančių pirminę pagalbą sergantiems gripu, vadovai planuose privalo numatyti prevencines priemones. Planuose būtina numatyti:

51 .1. sudaryti būtinų asmeninių apsauginių priemonių atsargas (kvėpavimo takų apsaugai nuo virusinių infekcijų, chirurginių kaukių , specialios aprangos ir kita); 

51.2. pasiruošti didesniam sergančiųjų gripu priėmimui, pirminės asmens sveikatos priežiūros grandžių darbo perorganizavimui pagal situacijos pokyčius : 

51.2.1. užtikrinti ambulatorinių sveikatos priežiūros paslaugų teikimą pacientų namuose ne mažiau kaip 12 val. per parą, organizuojant papildomas sveikatos priežiūros darbuotojų brigadas, aprūpinant jas transportu ir asmeninėmis apsaugos priemonėmis;

51.2.2. padidinti registratūros darbuotojų ir telefonų linijų skaičių;

51.2.3. organizuoti papildomas medikų brigadas ligonių aptarnavimui namuose, aprūpinant jas transportu ir asmens apsaugos priemonėmis;

51.2.4. pagal galimybes organizuoti pirminės asmens sveikatos priežiūros įstaigų darbą savaitgaliais, švenčių dienomis;

51.2.5. pagal galimybes padidinti GMP brigadų skaičių; 
51.2.6. pertvarkyti besikreipiančių pacientų srautus taip, kad karščiuojantys ligoniai būtų priiminėjami atskirai nuo kitų pacientų;

51.2.7. paskelbti informaciją apie ASPĮ  darbo tvarką kiekvienos įstaigos skelbimų lentoje;

51.2.8. ligonius, sergančius sunkiomis gripo formomis ir/ar  esant komplikacijoms, nukreipti gydytis į  stacionarines asmens sveikatos priežiūros įstaigas.

52. Anykščių rajono stacionarinių asmens sveikatos priežiūros įstaigų (7 priedas) vadovai planuose privalo numatyti ir suplanuoti prevencines priemones, teikiant paslaugas stacionariniams ligoniams. Planuose numatyti ir suplanuoti:

52 .1. būtinųjų asmeninių apsauginių priemonių atsargas (kvėpavimo takų apsaugai nuo virusinių infekcijų, chirurginių kaukių , specialios aprangos ir kita); 

52.1. išrašyti iš įstaigos nesunkius ligonius ir paskirti jiems ambulatorinį gydymą;

52.2. nutraukti ligonių lankymą;

52.3. pandemijos metu pritaikyti, perprofiliuoti patalpas, sergantiems pandeminiu gripu gydyti. Nustatyti tvarką ir paskirti atsakingus asmenis šių procedūrų atlikimui; 

52.4. apriboti planinių konsultacijų, hospitalizacijų bei chirurginių intervencijų skaičių; 

52.5. užtikrinti sergančiųjų pandeminiu gripu hospitalizavimą, nustatyti tvarką ;  

            52.6. paskiepyti visus darbuotojus pandemine gripo vakcina, sudaryti rizikos grupių sąrašus;

            52.7. aprūpinti darbuotojus asmeninėmis apsaugos priemonėmis;

52.8. mobilizuoti (atšaukti iš atostogų, komandiruočių ir kt.) įstaigos personalą reikalui esant;

52.9. numatyti įstaigas, kuriose reikalui esant bus atliekamas mirusiųjų nuo gripo, ŪVKTI ar jų komplikacijų patanatominis ištyrimas; numatyti patologinės anatominės medžiagos bandinių gripo virusologiniams tyrimams paėmimo ir transportavimo į Lietuvos AIDS centro laboratoriją tvarkos nustatymą ;

52.10. parengti ar numatyti patalpas, skirtas psichologinei ir dvasinei pagalbai įstaigos personalui, pacientams ir jų artimiesiems teikti.  

53. Esant dideliam sergančiųjų skaičiui stacionarinės sveikatos priežiūros paslaugos gali būti teikiamos specialiai šiam tikslui pritaikytose socialinės priežiūros ir/ar ugdymo įstaigose, veikiančiose Anykščių rajone (8 priedas). Šių įstaigų vadovai civilinės saugos parengties ekstremalioms situacijoms planuose privalo numatyti sveikatos priežiūros paslaugų teikimą, jeigu sergančiųjų labai daug, ir jei reikėtų, hospitalizuoti  ligonius , kurie atvyktų iš kitų asmens sveikatos priežiūros įstaigų.

 Plano 8 priede  nurodytų  socialinės globos įstaigų vadovai privalo suplanuoti prevencijos priemones, kurias vykdys gripo pandemijos metu:

53.1. užtikrinti sergančiųjų sunkiomis gripo ir ūminėmis viršutinių kvėpavimo takų infekcijomis hospitalizaciją,  remiantis klinikinėmis ir epidemiologinėmis indikacijomis;

53.2. globotinius aptarnaujančiam personalui uždrausti dirbti, turint peršalimo simptomų;

53.3. užtikrinti higienos režimo reikalavimų vykdymą globos įstaigose;

53.4. patvirtinti izoliacinių palatų sergantiems pandeminiu gripu hospitalizuoti, patvirtinti patalpų perprofiliavimo tvarką;

53.5. paskirti atsakingus asmenis infekcijų kontrolei įstaigoje sustiprinti. 

54. Sveikatos priežiūros paslaugų užtikrinimas gripo pandemijos metu pareikalaus papildomų žmogiškųjų, finansinių ir kitų resursų, todėl sveikatos priežiūros įstaigos turi sudaryti rezervinius fondus, kuriuose kauptų sutaupytas ir iš kitų šaltinių (Vyriausybės, Sveikatos apsaugos ministerijos, teritorinių ligonių kasų ir kt.) ekstremalių situacijų atvejais skiriamas lėšas, reikalingas įstaigos poreikiams (pandeminių gripo vakcinų, antivirusinių vaistų, asmeninės apsaugos priemonių ir kt.) užtikrinti.

X. BENDRŲJŲ PREVENCIJOS PRIEMONIŲ ORGANIZAVIMAS, SOCIALINIŲ ĮSTAIGŲ VEIKLOS UŽTIKRINIMAS


      55. Kilus gripo pandemijai, nemedicininių asmens apsaugos priemonių naudojimas – viena pagrindinių priemonių, galinčių apsaugoti nuo infekcijos, kadangi vakcinos ir antivirusinių vaistų gali nepakakti. Sveikatos apsaugos ministerija ir jos įgaliotos institucijos informuoja gyventojus apie asmens apsaugos nuo gripo būdus. Asmens apsaugai užtikrinti Sveikatos apsaugos ministerija rengia, reguliariai atnaujina ir išplatina rankų higienos, kvėpavimo takų užkrečiamųjų ligų bendrosios apsaugos rekomendacijas. Savivaldybės administracija savo teritorijose organizuoja karantinines priemones: sergančiųjų  izoliavimą, apriboja kontaktinių asmenų judėjimą,  apriboja gyventojų masinius susirinkimus.
56. Gripo pandemijos metu būtina suplanuoti priemones ugdymo įstaigose. Atsakingi įstaigų vadovai privalo:

56.1. įpareigoti ikimokyklinių vaikų įstaigų, bendrojo lavinimo mokyklų atsakingus asmenis reguliariai vėdinti patalpas, ugdymui skirtas patalpas kuo dažniau valyti drėgnu būdu, reikalui esant naudoti dezinfekcines medžiagas;

56.2. nurodyti ikimokyklinių vaikų įstaigų, bendrojo lavinimo mokyklų  atsakingiems asmenims vykdyti dėl ligos neatvykusių į kolektyvus vaikų ir personalo apskaitą, teikti informaciją kiekvieną dieną iki 12 val.   Utenos visuomenės sveikatos centro Anykščių skyriui;
56.3. atskirose švietimo įstaigose registruojant  vaikų sergamumą gripu ir ŪVKTI 20 proc. ir daugiau, nutraukti užsiėmimus,

56.4. paskirti atsakingus asmenis higieninės epidemiologinės kontrolės įstaigose vykdymui (vaikus aptarnaujančiam personalui uždrausti dirbti, turint peršalimo simptomų, užtikrinti, kad vaikai su peršalimo simptomais kuo greičiau būtų izoliuoti, o sergantys nepriimami į ugdymo įstaigas);

57. Mokyklose dirbantys visuomenės sveikatos priežiūros specialistai ir šių mokyklų administracija atsako už mokinių paskiepijimo organizavimą. 

58. Suplanuoti priemones visuomeninio naudojimo įmonėse. Atsakingi įstaigų vadovai:

58.1. užtikrinti higienos režimo reikalavimų vykdymą teatrų, kino teatrų patalpose, sporto salėse, klubuose, baruose, transporto priemonėse;

58.2. pagal savivaldybės administracijos sprendimą, atskiru nurodymu apriboti masinius žmonių susibūrimo renginius 
59. Suplanuoti prevencines priemones socialinės globos įstaigose. Atsakingi įstaigų vadovai privalo: 

59.1. užtikrinti sergančiųjų sunkiomis gripo ir ūminėmis viršutinių kvėpavimo takų infekcijomis hospitalizaciją, remiantis gydytojų klinikinėmis ir epidemiologinėmis indikacijomis;

59.2. uždrausti dirbti globotinius aptarnaujančiam personalui, turintiems peršalimo simptomų;

59.3. užtikrinti higienos režimo reikalavimų vykdymą globos įstaigose.

60. Gripo pandemijos metu visos socialinės ir kitos gyvybiškai svarbios tarnybos (komunalinės, priešgaisrinės apsaugos, teisėsaugos ir kt.) privalo užtikrinti paslaugų teikimą, vadovaudamosi parengtais ir patvirtintais įstaigos veiklos ekstremaliomis situacijomis planais, juose numatant įstaigos veiklą gripo pandemijos metu. Prognozuojama, kad gripo pandemijos metu ketvirtadalis gyvybiškai svarbių tarnybų darbuotojų dėl ligos negalės dirbti, todėl juos būtina paskiepyti pandemine gripo vakcina ir užtikrinti, kad darbo metu jie naudotų asmeninės apsaugos priemones (kaukę ir vienkartines pirštines). 

XI. KOMUNIKACIJA

61. Kiekvienam pasirengimo gripo pandemijai etapui ir lygiui Sveikatos apsaugos ministras patvirtina visuomenės informavimo ir keitimosi informacija tarp valstybės valdymo ir kitų institucijų planą. Kuo didesnė grėsmė, tuo svarbiau užtikrinti veiksmingą visuomenės informavimą per visuomenės informavimo priemones. Patikimos informacijos skelbimas ankstyvuoju etapu užkirs kelią klaidingos ir nepatvirtintos informacijos skleidimui. Kilus gripo pandemijai, informavimas ypač padeda išvengti nepagrįstos panikos. Taigi informavimo priemonės turi būti itin gerai parengtos.

62. Būtinas operatyvus keitimasis informacija tarp kompetentingų sveikatos institucijų tiek Anykščių rajone, tiek už jos ribų. Plane nurodoma aiški keitimosi informacija tvarka tarp visų valstybės valdymo institucijų, kurios rengiasi gripo pandemijai. 

63. Anykščių rajono savivaldybės administracijos direktorius, Utenos visuomenės sveikatos centro Anykščių skyriaus direktorius, kitų įstaigų vadovai paskiria darbuotojus, atsakingus už nuolatinį informacijos teikimą žiniasklaidai ir visuomenei. Informacija teikiama apie būtinąsias gripo profilaktikos priemones, jų organizavimo tvarką,  sveikatos priežiūros paslaugų teikimo tvarką sergantiems.

64. Ekstremalių situacijų valdymo centras užtikrina informacijos apsikeitimu tarp institucijų, nepriklausančių sveikatos sistemai.

65. Utenos visuomenės sveikatos centro Anykščių skyrius atsakingas už duomenų registravimą ,  apskaitą ir informacijos apie epidemiologinę gripo pandemijos situaciją Anykščių rajone teikimą:

65.1. parengia informacinę medžiagą visuomenei, rizikos grupėms ir žiniasklaidai;

65.2. skelbia patikimą informaciją apie epidemiologinę situaciją teritorijoje, galimas grėsmes ir planuojamas priemones. 

66. Informavimui apie gripo pandemiją Anykščių rajone turi būti panaudotos visos įmanomos informavimo priemonės ir šaltiniai (Anykščių rajono savivaldybės tinklalapis www. anyksciai.lt, televizija, radijas, spauda, internetas ir kt.).

67. Utenos visuomenės sveikatos centro Anykščių skyrius ir Anykščių rajono valstybinė maisto ir veterinarijos tarnyba privalo nuolat teikti informaciją visuomenei ir sveikatos priežiūros specialistams  apie gripo  plitimą ir riziką žmonėms.

XII. BAIGIAMOSIOS  NUOSTATOS

68. Anykščių Ekstremalių situacijų valdymo centras kasmet organizuoja Anykščių pasirengimo gripo pandemijai stalo pratybas, kurių metu patikrinimas atsakingų vykdytojų pasirengimas vykdyti Plane jiems numatytas priemones.

69. Anykščių rajono savivaldybės  administracija ir Utenos visuomenės sveikatos centro Anykščių skyrius, atsižvelgdamas į Plano atsakingų vykdytojų pateiktas pastabas ir pasiūlymus bei per pasirengimo gripo pandemijai pratybas išaiškėjusias problemas, kasmet organizuoja Plano koregavimą.

            70. Valstybės ir savivaldybių sveikatos priežiūros įstaigų patirta žala ir nuostoliai kompensuojami iš valstybės biudžeto vadovaujantis Lietuvos Respublikos Vyriausybės 2005 m. birželio 14 d. nutarimu Nr. 641 (Žin., 2005, Nr. 75-2719) patvirtintu Kompensacijos už materialinių išteklių ir bendrosios bei specialiosios paskirties formuočių pasitelkimą mokėjimo bei valstybės paramos už patirtą žalą ir nuostolius teikimo tvarkos aprašu.                    

2009 m. gegužės     d.
                                                                                                            Pasirengimo gripo pandemijai 
                                                                                                           Anykščių rajone plano 1 priedas

ANYKŠČIŲ RAJONO SAVIVALDYBĖS PASIRENGIMO GRIPO PANDEMIJAI PRIEMONIŲ PLANAS 
	Eil.
	Priemonė 
	Atsakingi vykdytojai
	Terminas
	Pastabos

	TARPPANDEMINIU LAIKOTARPIU (1 – 3 etapai)

	1.
	Parengti ir reguliariai atnaujinti pasirengimo gripo pandemijai planus (priemonių planus), kurie yra civilinės saugos parengties ekstremalioms situacijoms planų sudedamosios dalys arba priedai, ir užtikrinti atitinkamų valdymo sričių įstaigų pasirengimą gripo pandemijai.
	ARSA, savivaldybės gydytojas, ASPĮ  vadovai, kitų institucijų vadovai
	Kasmet iki balandžio 1 d.
	Planai derinami su Anykščių rajono savivaldybės administracijos direktoriumi 

	2.
	Pandeminio gripo vakcinų poreikio nemokamai skiepijamų asmenų grupėms apskaičiavimas 
	ARSA, savivaldybės gydytojas
	Kasmet iki balandžio 1 d.
	Informacija apie vakcinų poreikį pateikiama Utenos VSC Anykščių skyriui

	3.
	Pandeminio gripo vakcinų poreikio paskirstymas pagal asmens ir visuomenės sveikatos priežiūros įstaigas, veikiančias savivaldybės teritorijoje
	ARSA, Savivaldybės gydytojas
	Esant epidemiologinei situacijai
	Informacija apie vakcinų paskirstymą pateikiama Utenos VSC Anykščių skyriui

	4.
	Antivirusinių vaistų poreikio asmens sveikatos priežiūros įstaigoms apskaičiavimas
	ARSA, savivaldybės gydytojas, ASPĮ vadovai
	Kasmet iki balandžio 1 d.
	Informacija apie antivirusinių vaistų poreikį pateikiama Utenos VSC Anykščių skyriui 

	5.
	Įstaigos veiklos ekstremaliomis situacijomis plano papildymas esant gripo pandemijai veiklos priemonėmis 
	ASPĮ vadovai
	Kasmet


	Planai turi būti suderinti su įstaigos steigėju

	6.
	Atsakingų už informacijos apie gripo pandemijos situaciją teikimą darbuotojų paskyrimas
	Savivaldybės administracijos direktorius
	Kasmet


	

	7.
	Pandeminio gripo epidemiologinės priežiūros vertinimas pagal nustatytus kriterijus
	Utenos VSC Anykščių skyrius
	
	Vertinimo rezultatai pristatomi suinteresuotoms institucijoms

	8.
	Pasirengimo gripo pandemijai pratybų organizavimas
	Savivaldybės Ekstremalių situacijų valdymo centras 
	Kasmet 


	

	9.
	Plano koregavimas
	Savivaldybės administracijos

direktorius, savivaldybės gydytojas
	Kasmet iki gruodžio 1 d.
	Aktuali Plano redakcija patalpinama Anykščių rajono savivaldybės interneto puslapyje www.anyksciai.lt

	PANDEMIJOS LAIKOTARPIU (4-6 etapai)

	1.
	Pandeminio gripo vakcinos pristatymas į Utenos apskrities viršininko administraciją  iš Ekstremalių sveikatai situacijų centro (ESSC), jų tinkamas saugojimas ir paskirstymas 
	Utenos apskrities viršininko administracija  
	Per 3 kalendorines dienas nuo oficialaus ESSC pranešimo apie gripo pandemijos paskelbimą
	Informacija apie gautų vakcinų kiekį perduodama Anykščių                     rajono savivaldybės gydytojui

	2.
	Pandeminės gripo vakcinos atsivežimas  ir gyventojų grupių, nurodytų Plano 33 punkte, vakcinacija
	ARSA, Asmens ir visuomenės sveikatos priežiūros įstaigų vadovai
	Per 1 mėnesį nuo pandeminių gripo vakcinų gavimo 
	Informacija apie sunaudotų vakcinų skaičių kasdien pateikiama Utenos VSC Anykščių skyriui

	3.
	Stacionarinių sveikatos priežiūros įstaigų, nurodytų Plano 7 priede ir socialinės globos įstaigų (8 priedas) pasirengimas hospitalizuoti sergančiuosius gripu
	Įstaigų vadovai
	Per 3 kalendorines dienas nuo gripo pandemijos paskelbimo
	Informacija per 24 val. apie pasirengimą faksu 

pateikiama Anykščių rajono savivaldybės gydytojui

	4. 
	Pirminės sveikatos priežiūros įstaigų (6 priedas) pasiruošimas  teikti paslaugas įstaigos patalpose ir pacientų namuose
	Įstaigų vadovai
	Per 3 kalendorines dienas nuo gripo pandemijos paskelbimo
	Informacija per 24 val. apie pasirengimą faksu pateikiama savivaldybės gydytojui

	5. 
	Plano tobulinimas  atsižvelgiant į gripo pandemijos lygį
	ARSA, Utenos VSC Anykščių skyrius
	Reikalui esant
	

	6. 
	Komunikacijos priemonių  tvarkos nustatymas 
	ARSA, Utenos VSC Anykščių skyrius
	
	


____________________________

 Pasirengimo gripo pandemijai 

Anykščių rajone plano 2 priedas

VISUOMENĖS SVEIKATAI POVEIKIO ANYKŠČIŲ RAJONE 

TEORINIAI PASKAIČIAVIMAI 

	
	Gyventojų skaičius
	Susirgimų dažnis (30%)
	Klinikinių konsultacijų apimtys (50%)
	Hospitalizacijų apimtys (1%)
	Intensyviosios  priežiūros apimtys (15%)
	Mirštamumo rodiklis (0,37%)

	Anykščių rajono

savivaldybė
	31 595
	9 478
	4 739
	95
	14
	35


PASTABA. Paskaičiavimai atlikti atsižvelgiant į Europos Komisijos komunikatą Tarybai, Europos Parlamentui, Europos ekonomikos ir socialinių reikalų komitetui ir regionų komitetui (KOM (2005) 607 galutinis dėl pasirengimo gripo pandemijai ir atsako planavimo Europos Bendrijoje

                                                                                                        Pasirengimo gripo  pandemijai

                                                                                                          Anykščių rajone plano   3 priedas                                   
ANYKŠČIŲ RAJONO SAVIVALDYBĖS TERITORIJOJE VEIKIANČIŲ ĮSTAIGŲ IR ĮMONIŲ, KURIŲ VEIKLOS TĘSTINUMAS IR FUNKCIJŲ VYKDYMAS YRA GYVYBIŠKAI SVARBUS SIEKIANT UŽTIKRINTI VIEŠĄJĮ SAUGUMĄ IR PATENKINTI BŪTINUOSIUS VISUOMENĖS POREIKIUS, SĄRAŠAS
1. UAB „Anykščių vandenys“

2. AB RST Utenos elektros tinklų Anykščių skyrius

3. UAB „Anykščių šiluma“

4. UAB „Anykščių komunalinis ūkis“

5. Anykščių rajono socialinių paslaugų centras

6. Anykščių PGT

7. Utenos apskrities vyriausio policijos komisariato Anykščių rajono policijos komisariatas

8. Anykščių rajono valstybinė maisto ir veterinarijos tarnyba

9. Anykščių rajono Pirminės sveikatos priežiūros centras

10. Anykščių rajono savivaldybės ligoninė
Pasirengimo gripo pandemijai 

     Anykščių rajone plano 4 priedas

ANYKŠČIŲ RAJONO GYVENTOJŲ  RIZIKOS  GRUPIŲ  SĄRAŠAS   
(2009m.)
	Eil.

Nr.
	Grupės pavadinimas
	Asmenų skaičius
	Preparatų poreikis

	1.
	Asmens ir visuomenės sveikatos priežiūros specialistai.
	203
	203

	2.
	Būtinuosius visuomenės poreikius užtikrinančių įstaigų darbuotojai
	451
	451

	2.1.
	Vidaus  tarnybos  sistemos  pareigūnai.
	82
	82

	2.2.
	Energijos  tiekimo (elektros ir šilumos) įstaigų  darbuotojai.
	85
	85

	2.3.
	Geriamojo vandens tiekimo įstaigų darbuotojai
	54
	54

	2.4.
	Globos namų darbuotojai
	230
	230

	3.
	Asmenys, priimantys sprendimus dėl  priemonių  gripo  pandemijos poveikiui mažinti  įdiegimo.
	5
	5

	4.
	Gyventojų  rizikos  grupės
	10 537
	10 537

	4.1.
	Slaugos ir  palaikomojo  gydymo  ligonių arba skyrių pacientai.
	55
	55

	4.2.
	Globos institucijų pacientai.
	428
	428

	4.3.
	Suaugusieji ir vaikai, vyresni nei 6 mėn., sergantys  lėtinėmis širdies kraujagyslių  ligomis,  metabolinėmis arba (ir) inkstų ligomis, arba (ir)  kuriems  yra imunodeficitinė būklė; vyresni nei 6 mėn. vaikai ir paaugliai, kurie nuolat vartoja aspiriną
	2900
	2900

	4.4.
	Moterys, kurios  gripo  sezono  metu  bus 3-9 nėštumo mėn.
	80
	80

	4.5.
	Rizikos grupių šeimų nariai
	-
	-

	4.6.
	Kiti  65m.  ir vyresni asmenys
	7074
	7074

	
	Iš viso:
	11 196
	11 196


                                                                                                             Pasirengimo gripo pandemijai 

Anykščių rajone plano 5 priedas

DUOMENYS APIE ŽMOGIŠKUOSIUS RESURSUS IR PREVENCINIŲ PRIEMONIŲ POREIKIUS ANYKŠČIŲ RAJONE  (2009 M DUOMENYS)

	Eil Nr.
	Duomenys
	Kiekis

	1. 
	Lovų skaičius  ligoninėse
	199

	2.
	Šeimos  gydytojų skaičius


	38

	3.
	Gydytojų specialistų skaičius


	65

	4.
	Slaugos specialistų skaičius


	224

	5.
	Antivirusinių medikamentų poreikis

(gydymo kursais)
	10 500

	6.
	Antibakterinių preparatų poreikis

(gydymo kursais)
	10 500


                                                                                                 Pasirengimo gripo pandemijai 

Anykščių rajone plano 6 priedas

ANYKŠČIŲ RAJONO   PIRMINIO LYGIO ASMENS SVEIKATOS PRIEŽIŪROS ĮSTAIGŲ  GALIMYBĖS APTARNAUTI SERGANČIUS PACIENTUS GRIPO PANDEMIJOS METU

	Asmens sveikatos priežiūros įstaigos pavadinimas,

vadovo vardas, pavardė
	Adresas
	Telefonas, el.paštas


	ASPĮ aptarnaujamų pacientų skaičius


	ASPĮ dirbančių gydytojų skaičius

	
	
	
	Iš viso:
	virš 65 m.
	

	VšĮ Anykščių rajono PSPC ,

Direktorė Zita Neniškienė
	Kudirkos g. 3 , 

Anykščiai
	(8 381) 5 83 88
  anykpspc@takas.lt


	29538
	7074
	38


Pasirengimo gripo pandemijai 

Anykščių rajone plano 7 priedas

ANYKŠČIŲ RAJONO STACIONARINIŲ SVEIKATOS PRIEŽIŪROS ĮSTAIGŲ GALIMYBĖS HOSPITALIZUOTI SERGANČIUOSIUS PANDEMINIU GRIPU

	Eil. Nr.
	Įstaigos pavadinimas, adresas, tel., el.paštas
	Lovų skaičius

(iš jų-terapinių)

	1.
	VšĮ Anykščių rajono savivaldybės ligoninė

 Ramybės g. 15, Anykščiai

anyksciu_ligonine@anyksciai.omnitel.net 

Vyr.gydytojas Dalis Vaiginas
	159 (47)

	2.
	Troškūnų palaikomojo gydymo ir slaugos ligoninė

Vytauto g. 15, Troškūnai
Vyr. gydytojas Raimondas Bukelis
	40

	
	Iš viso:
	199


Pasirengimo gripo pandemijai 

Anykščių rajone plano 8 priedas

ANYKŠČIŲ RAJONO  SOCIALINĖS GLOBOS ĮSTAIGOS, KURIOSE GRIPO PANDEMIJOS LAIKOTARPIU GALĖTŲ BŪTI TEIKIAMOS STACIONARINĖS SVEIKATOS PRIEŽIŪROS PASLAUGOS  

	Eil. Nr.
	Įstaigos pavadinimas
	Adresas, tel., el. paštas
	Bendras vietų skaičius (izoliatoriaus vietų skaičius)
	Rezervo vietų skaičius

	1.
	Aulelių vaikų globos namai

(apskrities pavaldumo biudžetinė įstaiga)
	Aulelių k., LT-29355, Anykščių r. sav.; 
Tel. (8 381) 797 94, Faks. 8 381 465 31; 
E. paštas: auleliai@takas.lt
	58(2)
	5

	2.
	Aknystos pensionatas

(apskrities pavaldumo biudžetinė įstaiga)
	Aknystų k., Debeikių sen., Anykščių r. sav., LT-29373; Tel./Faks. (8 381) 578 00; 
E. paštas aknystos@
utena.aps.lt
	324 (12)
	6

	3.
	Svėdasų senelių globos namai
(savivaldybės biudžetinė įstaiga)

	Alaušo g. 4, LT-29352, Svėdasai, Anykščių r.; Tel.      (8 381) 57 180; 
E. paštas
sgn94739@
gmail.com
	40(0)
	1

	Iš viso:
	422 (14)
	12


Sutrumpinimai:

ASPĮ  –  asmens sveikatos priežiūros įstaiga

ŪVKTI – ūmių virusinių kvėpavimo takų infekcijos
ARSA – Anykščių rajono savivaldybės administracija
VSC – visuomenės sveikatos centras
